新滘路 (廣州)

新滘路係中國廣東廣州嘅一條東西走向嘅主幹道，喺海珠區中南邊。西邊從工業大道南開始，一直去到東邊嘅科韻路。

名
條路早期因為喺新滘鎮南邊而嗌「新滘南路」，2006年改名做而家嘅新滘路。

史
條路喺1995年起，初期先起咗從廣州大道南到而家石榴崗附近嗰橛，直到1998年春起好。本嚟原計劃通到天河區車陂南一帶，但後嚟工程賴低咗好多手尾響度而冇繼續開工。雖然1998年11月，廣州市長林樹森同廣州市人大代表睇過新滘南路之後話要快啲繼續畀返有關部門去起。不過公路一直未開工，即使連2002年嘅新滘村改成社區之後都冇聲氣。直到2004年底，海珠區人民政府收到呢條馬路要兩邊延長兼改名嘅消息之後，正式批准咗呢份方案，2005年底開始喐手起，直到2006年5月28號通車。通車時重統一改埋名做新滘路重一直用到而家。

敘述
全長10.6km，闊60m，雙向8車道。馬路分開咗東、中、西三條。

新滘路嘅三條道路，起點到終點
新滘西路：從工業大道南開始，一直去到廣州大道南。
新滘中路：從廣州大道南開始，一直去到新光快速路橋底。
新滘東路：從新光快速路橋底開始，一直去到科韻南路。

經過嘅道路 
條路順序從西到東排，加粗嘅字係主幹道：
工業大道南
江南大道南
東曉南路
瑞康路
廣州大道南
聚德西路
聚德路
江海大道、新光快速路
石榴崗路、華洲路
赤沙路、石榴崗大街
赤沙貴榮路
赤沙路
崙頭路
科韻南路

類:廣州主幹道
海珠區